Case ID: 1240516
Sentence 79: Müdafiəçi X.N.Hüseynovun kassasiya şikayətinin dəlillərindən asılı olmayaraq apellyasiya instansiyası məhkəməsi tərəfindən X64nin törədilməsi sübuta yetirilmiş əməllərinə münasibətdə CM-nin Xüsusi hissəinin müvafiq normalarınının düzgün tətbiq edilib-edilməməsi məsələsini yoxlayan məhkəmə kollegiyası vurğulayır ki, adı çəkilən məhkumun hakimiyyət nümayəndəsinə qarşı zor tətbiq etməklə müqavimət göstərməsi əməlləri həmin əməlləri törədərkən, yəni 10 iyul 2018-ci il tarixdə onların tövsif edilməsini tələb edən CM-nin 315.2-ci maddəsi aşağıdakı redaksiyada verilmişdir: “Bu Məcəllənin 315.1-ci maddəsində göstərilən şəxslərə qarşı həyat və sağlamlıq üçün təhlükəli olan zor tətbiq etmə – üç ildən yeddi ilədək müddətə azadlıqdan məhrum etmə ilə cəzalandırılır.” Həmin dövrdə qüvvədə olan CM-nin 315.1-ci maddəsində isə nəzərdə tutulmuşdur ki, hakimiyyət nümayəndəsinə xidməti vəzifələrini yerinə yetirərkən həyat və sağlamlıq üçün təhlükəli olmayan zor tətbiq etməklə müqavimət göstərmə, xidməti vəzifələrini yerinə yetirməsi ilə əlaqədar ona və ya onun yaxın qohumlarına qarşı belə zor tətbiq etmə və ya zor tətbiq etmə hədəsi ilə hədələmə - üç ilədək müddətə azadlıqdan məhrum etmə ilə cəzalandırılır.01 iyun 2020-ci il tarixdə qüvvəyə minmiş “Azərbaycan Respublikasının Cinayət Məcəlləsində dəyişiklik edilməsi haqqında” Azərbaycan Respublikasının 20 may 2020-ci il tarixli Qanunu ilə CM-nin 315-ci maddəsində dəyişiklik edilərək həmin maddə aşağıdakı redaksiyada verilmişdir: “Hakimiyyət nümayəndəsinə xidməti vəzifələrini yerinə yetirərkən zor tətbiq etməklə müqavimət göstərmə və ya xidməti vəzifələrini yerinə yetirməsi ilə əlaqədar ona və ya onun yaxın qohumlarına qarşı zor tətbiq etmə – iki ildən beş ilədək müddətə azadlığın məhdudlaşdırılması və ya beş ilədək müddətə azadlıqdan məhrum etmə ilə cəzalandırılır.”.